קארה ווקר

קארה אליזבת ווקר (באנגלית: Kara Elizabeth Walker; 26 בנובמבר 1969) היא ציירת ואמנית אמריקאית, שיצירותיה כוללות צלליות מחיתוכי נייר, הדפסים, מיצבים, ועבודות וידאו. היא חוקרת בעבודתה נושאים הקשורים לגזע, למגדר, למיניות ולזהות. החל משנת 2002 היא מרצה בתוכנית לתואר שני במחלקה לאומנות חזותית באוניברסיטת קולומביה.<ref></ref>

==קורות חיים==
ווקר נולדה בסטוקטון, קליפורניה ב-26 בנובמבר 1969.<ref></ref> היא חיה עם אביה, לארי ווקר,<ref></ref> שעבד כצייר ומרצה.<ref name=":0"></ref> ועם אמה, גוונדולין<ref></ref> שעבדה כעוזרת אדמיניסטרטיבית.<ref></ref>

בגיל 13 עברה ווקר עם משפחתה לסטון מאונטן שבמדינת ג'ורג'יה בה נולד אביה,<ref name=":0" /> בניגוד חד לאווירה הרב-תרבותית הנרחבת שממנה נהנתה בחופי קליפורניה, בסטון מאונטן, עדיין התקיימו עצרות גזעניות של ארגון הקו קלוקס קלאן. בתיכון החדש שלה, שחזרה ווקר, "קראו לי 'כושית', אמרו לי שאני נראית כמו קוף והאשימו אותי (לא ידעתי שזו האשמה) בהיותי 'ינקית'."<ref></ref>

ב-1991 קיבלה ווקר את התואר הראשון ממכללת אטלנטה לאומנות וב-1994 את התואר השני מבית הספר לעיצוב רוד איילנד.<ref></ref> בשנותיה הראשונות בקולג' לא הרגישה בנוח לעסוק בנושא הגזע באומנות שלה, עם זאת, נתנה ביטוי לקולה בנושא זה במהלך לימודי התואר השני שלה, אז החלה לשלב אלמנטים של גזע ביצירותיה. ווקר חששה שהפיכת הגזע למוקד העיקרי בעבודתה יתקבל כ"טיפוסי" או כ"מובן מאליו".

== יצירות וקריירה ==
תערוכת פסלים של קארה ווקר ב[[ברוקלין בשנת 2014]]
ווקר ידועה ביותר בזכות יצירת תמונות פנורמיות בגודל טבעי בהן צלליות מחיתוכי נייר, המתארות לרוב דמויות שחורות כנגד קיר לבן, דימויים אלה מתכתבים עם היסטוריית העבדות והגזענות האמריקאית, באמצעות דימויים אלימים ומטרידים.<ref></ref> בנוסף היא יצרה עבודות בגואש, ובצבעי מים, הקרינה סרטוני אנימציה ודימויים מ"פנס קסם", והציגה תיאטרון צלליות, כמו גם מיצבי פסלים בממדי ענק, כמו אלה שהוצגו בתערוכה הציבורית שלה יחד עם ארגון "[https://creativetime.org/ קריאייטיב טיים]" שנקראה "עדינות, או שוגר בייבי המופלאה"<ref></ref> (2014).

ווקר משכה את תשומת ליבו של עולם האומנות לראשונה ב-1994 בזכות המיצב "אבוד: רומן היסטורי על מלחמת אזרחים כפי שהתרחשה בין הדברים האפלוליים של נערה שחורה אחת וליבה",<ref></ref> העשוי מחיתוכי נייר ומציג את דרום ארצות הברית טרום מלחמת האזרחים כמקום רווי מין ועבדות. מיצב זה הפך ללהיט בן רגע.<ref></ref>

יצירתה של ווקר מנקבת חורים ברומנטיקה של העבר – חושפת את המציאות הנואשת והמשפילה שהייתה נחלתם של עבדי המטעים באחוזות.

== מחלוקת ==
ב-1999 הוסרה יצירתה "אמצעי למטרה: דרמת צללים בחמש מערכות" (1995)<ref></ref> שהוצגה במכון לאומנות בדטריוט בעקבות מחאתם של אומנים ואספנים אפרו-אמריקאים על הצגתה.<ref></ref>

יצירה נוספת שכותרתה: "המצב האידיאלי עליו נשענת קשת המוסריות ההיסטורית - רק עד הרגע שבו היא אינה סובבת לאחור נוכח הברבריזם, הסדיזם והכאוס הבלתי נשלט"<ref></ref> עוררה מחלוקת בקרב עובדי הספרייה הציבורית בניוארק, שהעלו את השאלה האם היצירה ראויה לתלייה בחדר הקריאה. ביצירה מתוארים אנשי הקו-קלוקס-קלאן יחד עם צלב שעולה בלהבות, אישה שחורה עירומה מעניקה מין אוראלי לגבר לבן ודימוי של ברק אובמה. בעקבות כך, במרץ 2013, הגיעה ווקר לספרייה על מנת לדון ביצירה ובמחלוקת שהיא מעוררת.<ref></ref>

ב-1997 שלחה האומנית האפרו-אמריקאית בטי סאאר מכתב בדוא"ל ל-200 אמנים ופוליטיקאים בו מובעת דאגתה לגבי השימוש של ווקר בדימויים גזעניים ומיניים, וקבלתם החיובית בעולם האומנות,<ref></ref> תשומת הלב הזו הובילה לכנס באוניברסיטת הרווארד שבו נידונו יצירותיה בשנת 1998.<ref></ref>

== קישורים חיצוניים ==

* 
* 

== הערות שוליים ==

קטגוריה:אמני הדפס אמריקאים
קטגוריה:אמניות אמריקאיות
קטגוריה:ציירות אמריקאיות
קטגוריה:עמיתות מקארתור
קטגוריה:חברות האקדמיה האמריקאית לאמנויות ולספרות
קטגוריה:אפרו-אמריקאיות
קטגוריה:בוגרות אוניברסיטאות ומכללות בארצות הברית
קטגוריה:בוגרי אוניברסיטאות ומכללות בארצות הברית
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1969
קטגוריה:אמריקאים שנולדו ב-1969